Document ID: /roh_data/filtered/fineweb-2-filterrobots_roh.jsonl.gz/54966

Suenter ch’il Robinson Club aveva decis da serrar l’Hotel Schweizerhof a Vulpera gia l'october 2015, èn las pendicularas s'engaschadas finanzialmain per che l’hotel ha pudì restar avert anc durant l’enviern. La societad da pendicularas ha entant dumandà sustegn en furma d’ina participaziun finanziala davart da la vischnanca da Scuol.
Il cussegl communal ha decis dad aderir a quella dumonda surtut savend ch’ina serrada immediata da l’Hotel Schweizerhof fiss stada fatala per la regiun, scriva la vischnanca da Scuol en ina communicaziun.
L’avegnir da l’Hotel Schweizerhof a Vulpera suenter la stagiun d’enviern 2015/16 è per entant anc intschert.
RR novitads 10:00